**Nota informativă la proiectul hotărîrii de Guvern cu privire la aprobarea Regulamentului privind organizarea şi funcţionarea Agenţiei Naţionale pentru Sănătate Publică**

**Condiţiile ce au impus elaborarea proiectului**

Proiectul hotărîrii de Guvern cu privire la aprobarea Regulamentului privind organizarea şi funcţionarea Agenţiei Naţionale pentru Sănătate Publică este elaborat în baza prevederilor art. XXVII alin. (4) liniuţa a doua din legea nr. 230 din 23 septembrie 2016 pentru modificarea şi completarea unor acte legislative (Monitorul Oficial al Republicii Moldova, 2016, nr. 369-378, art. 755), ale art. 14 alin.(7) din Legea nr.98 din 4 mai 2012 privind administraţia publică centrală de specialitate ( Monitorul Oficial AL Republicii Moldova, 2012,nr. 160 -164, art. 537), cu modificările şi completările ulterioare, ale Legii nr. 131 din 8 iunie 2012 privind controlul de stat asupra activităţii de înrtreprinzător (Monitorul Oficial al Republicii Moldova, 2012, nr. 181 -184, art.595), cu modificările şi completările ulterioare precum şi ale art. 16 alin. (2) din Legea nr. 10-XVI din 3 februarie 2009 privind supravegherea de stat a sănătăţii publice (Monitorul Oficial al Republicii Moldova, 2009, nr. 67, art.183), în conformitate cu Hotărîrea de Guvern nr.705 din 05.09.2017 cu privire la crearea Agenţiei Naţionale pentru Sănătate Publică şi reorganizarea unor persoane juridice, cu modificările şi completările ulterioare şi în scopul reglementării activităţilor supravegherii de stat a sănătăţii publice.

**Gradul de compatibilitate al proiectului de act normativ cu reglementările legislaţiei comunitare**

Prezentul proiect de hotărâre de Guvern se înscrie atât în linia măsurilor adoptate de către Guvern cu scopul de reformare și eficientizare a activității administrației publice centrale de specialitate, cât și în transformările propuse de către comunitatea internaţională în același scop, şi nu contravine legislaţiei comunitare.

**Principalele prevederi şi elemente noi ale proiectului**

Prin acest proiect se propune organizarea şi funcţionarea Agenţiei Naţionale pentru Sănătate Publică cu stabilirea misiunii, funcţiile de bază, atribuţiile principale şi drepturile generale ale Agenţiei Naţionale pentru Sănătate Publică.

 Agenţia Naţională pentru Sănătate Publică va prelua domeniile de activitate a Consiliului Naţional de Evaluare şi Acreditare în Sănătate, Centrului Naţional de Management în Sănătate, Centrul Naţional de Sănătate Publică; Centrul de sănătate publică, mun. Chişinău; Centrul de sănătate publică, mun. Bălţi; Centrul de sănătate publică, r-nul Anenii Noi; Centrul de sănătate publică, r-nul Basarabeasca;Centrul de sănătate publică, r-nul Briceni; Centrul de sănătate publică, r-nul Cahul; Centrul de sănătate publică, r-nul Cantemir;Centrul de sănătate publică, r-nul Călăraşi;Centrul de sănătate publică, r-nul Căuşeni;Centrul de sănătate publică, r-nul Cimişlia; Centrul de sănătate publică, r-nul Criuleni; Centrul de sănătate publică, r-nul Donduşeni;Centrul de sănătate publică, r-nul Drochia;Centrul de sănătate publică, r-nul Edineţ; Centrul de sănătate publică, r-nul Făleşti; Centrul de sănătate publică, r-nul Floreşti; Centrul de sănătate publică, r-nul Glodeni; Centrul de sănătate publică, r-nul Hînceşti; Centrul de sănătate publică, r-nul Ialoveni; Centrul de sănătate publică, r-nul Leova; Centrul de sănătate publică, r-nul Nisporeni; Centrul de sănătate publică, r-nul Ocniţa; Centrul de sănătate publică, r-nul Orhei; Centrul de sănătate publică, r-nul Rezina; Centrul de sănătate publică, r-nul Rîşcani; Centrul de sănătate publică, r-nul Sîngerei; Centrul de sănătate publică, r-nul Soroca; Centrul de sănătate publică, r-nul Străşeni; Centrul de sănătate publică, r-nul Şoldăneşti; Centrul de sănătate publică, r-nul Ştefan Vodă; Centrul de sănătate publică, r-nul Taraclia; Centrul de sănătate publică, r-nul Teleneşti; Centrul de sănătate publică, r-nul Ungheni; Centrul de sănătate publică, r-nul Ceadîr-Lunga; Centrul de sănătate publică, r-nul Comrat; Centrul de sănătate publică, r-nul Vulcăneşti şi Inspectoratul farmaceutic şi al dispozitivelor medicale.

Astfel Agenţia Naţională pentru Sănătate Publică va elabora şi promova politica statului în următoarele domenii:

1) supravegherea de stat a sănătăţii publice;

2) controlul de stat în domeniul sănătăţii;

3) monitorizarea şi evaluarea stării de sănătate a populaţiei;

4) organizarea şi desfăşurarea procesului de evaluare şi acreditare a  unităţilor medico-sanitare şi farmaceutice cu orice tip de proprietate, formă juridică de organizare şi subordonare administrativă, în conformitate cu legislaţia în vigoare;

5) colectarea, generalizarea şi analiza informaţiei statistice privind domeniul sănătăţii publice.

**Fundamentarea economico-financiară**

În scopul eficientizării utilizării surselor financiare preconizate pentru salariu în cadrul instituțiilor vizate vor fi revizuite schemele de încadrare în scopul stabilirii necesității reale a funcțiilor, prin reducerea la necesitate a funcțiilor vacante sau reprofilarea unor funcții ineficiente.

**Ministru Stela GRIGORAȘ**